สวัสดีค่ะ ดิฉันมีตกขาวใสๆเยอะมาก คันไม่มาก มีกลิ่นนิดๆ ครบกำหนดประจำเดือนยังไม่มา คืออะไรเหรอคะ ก่อนหน้านั้นเคยมีอะไรกับแฟนปล่อยใน แต่กินยาคุมฉุกเฉินใว้ พอมาเดือนนี้ครบกำหนดแล้วประจำเดือนยังไม่มาเลยค่ะ แถมตกขาวก็มีสีใสๆออกมาเยอะ แบบนี้จะติดเชื้อหรือจะท้องไหมคะ
สวัสดีค่ะ หากถึงกำหนดที่ประจำเดือนควรจะมาแล้ว แต่ยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนยังไม่มา ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้ หรืออาจมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับตกขาวใสๆ ที่มีปริมาณเยอะ อาจเกิดจากการเปลี่ยนแปลงของฮอร์โมนซึ่งเป็นผลจากการคุมฉุกเฉินได้ แนะนำให้สังเกตอาการไปก่อน หากยังคงมีปริมาณมากทุกวัน หรือมีกลิ่นเหม็นรุนแรงขึ้นคล้ายกลิ่นคาวปลา หรือมีแสบหรือคันช่องคลอดมาก ก็น่าจะเกิดจากการติดเชื้อในช่องคลอดได้ ในกรณีนี้ ก็ควรไปพบแพทย์เพื่อตรวจและรักษาค่ะ